कुमाल गाउँमा बालरोग विशेषज्ञ सेवा
पुतलीबजार नगरपालिका–३ कुमाल गाउँमा रहेको जिल्ला अस्पतालमा बाल रोग विशेषज्ञ सेवा सुरु भएको छ । बालरोग विशेपज्ञ डा. विनोद गैरे अस्पतालमा आउनु भएदेखि सो सेवा सुरु भएको मेडिकल सुपरिटेन्डेन्ट डा. रुक्मिना अधिकारीले बताउनुभयो ।
अर्जुन काफ्ले स्याङ्जा, वैशाख २६ गते । पुतलीबजार नगरपालिका–३ कुमाल गाउँमा रहेको जिल्ला अस्पतालमा बाल रोग विशेषज्ञ सेवा सुरु भएको छ । बालरोग विशेपज्ञ डा. विनोद गैरे अस्पतालमा आउनु भएदेखि सो सेवा सुरु भएको मेडिकल सुपरिटेन्डेन्ट डा. रुक्मिना अधिकारीले बताउनुभयो ।अस्पतालमा बालरोग सेवा सुरु भएसँगै बालबालिका बिरामी भएर पोखरा लगायतका ठाउँमा जानुपर्ने बाध्यता हटेको उहाँको भनाइ छ । अस्पतालमा बिरामी बालबालिकाको चाप बढी हुने गरेको बताउँदै डा. अधिकारीले बालरोग विशेषज्ञ सेवाले थप सहज भएको बताउनुभयो ।बालरोग विशेषज्ञ सेवा सुरु भएसँगै अब २८ दिन सम्मको बच्चालाई एनआईसीयु, १४ वर्षसम्मको बालबालिकाले पीआइएसीयू तथा वार्ड, ओपिडी सेवा पाउने डा. गैरेले बताउनुभयो ।उहाँले विद्यार्थीलाई विद्यालय जान सहज होस् भनेर बिहान ७ बजेबाट सेवा दिन लागेको बताउनुभयो । बाल विशेषज्ञ सेवा थालेपछि जिल्लाका विकट ठाउँबाट बाल उपचारका लागि आउने अपेक्षा अस्पतालले गरेको छ । अस्पतालमा अहिले स्त्रीरोग विशेषज्ञ सेवा, ल्याब, दन्तरोग विशेषज्ञ सेवा, माइनर अपरेसनलगायतको सेवा पाउने गरिन्छ । यहाँ सोडियम पोटासियम टेस्ट, मिर्गौला  उपचार सेवा, कलेजोको ब्याक्टेरिया कल्चर सेवा, मुटुको हर्ट अट्याक जाँच, डिजिटल एक्स-रे, भिडियो एक्स-रे, इसिजी सेवा चौबिसै घण्टा पाइने गर्छ । 